2001/746/EY: Komission päätös, tehty 17 päivänä lokakuuta 2001, Aujeszkyn tautia koskevista lisätakeista eräisiin Saksan alueen osiin tarkoitettujen sikojen osalta ja päätösten 93/24/ETY, 93/244/ETY ja 2001/618/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 3099)



Virallinen lehti nro L 278 , 23/10/2001 s. 0041 - 0042



Komission päätös, tehty 17 päivänä lokakuuta 2001, Aujeszkyn tautia koskevista lisätakeista eräisiin Saksan alueen osiin tarkoitettujen sikojen osalta ja päätösten 93/24/ETY, 93/244/ETY ja 2001/618/EY muuttamisesta (tiedoksiannettu numerolla K(2001) 3099) (ETA:n kannalta merkityksellinen teksti) (2001/746/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna ja ajantasaistettuna direktiivillä 2000/20/EY(2), ja erityisesti sen 10 artiklan 2 kohdan, sekä katsoo seuraavaa: (1) Aujeszkyn tautia koskevista lisätakeista sikojen yhteisön sisäisessä kaupassa ja luettelosta jäsenvaltioiden alueista, jotka ovat vapaita tästä taudista ja joissa on käytössä hyväksyttyjä taudin torjuntaohjelmia, säädetään komission päätöksissä 93/24/ETY(3) ja 93/244/ETY(4), sellaisina kuin ne molemmat ovat viimeksi muutettuina päätöksellä 2000/280/EY(5), ja jotka kumotaan ja korvataan 1 päivästä heinäkuuta 2002 päätöksellä 2001/618/EY(6). (2) Eräissä Saksan osissa toteutettiin Aujeszkyn taudin hävittämisohjelma, joka oli hyväksytty komission päätöksellä 95/210/ETY(7). (3) Saksalle on tämän hävittämisohjelman yhteydessä myönnetty Aujeszkyn tautia koskevia lisätakeita eräisiin Saksan alueen osiin tarkoitettujen sikojen osalta päätöksellä 95/211/EY(8), jolla muutettiin päätös 93/244/ETY. (4) Saksan mukaan Hessenin, Schleswig-Holsteinin, Saarlandin, Hampurin, Bremenin ja Berliinin osavaltiot ovat nyt vapaita Aujeszkyn taudista ja se on toimittanut komissiolle puoltavat asiakirjat direktiivin 64/432/ETY 10 artiklan mukaisesti. (5) Ohjelman on katsottu onnistuneen tämän taudin hävittämisessä kyseisistä osavaltioista. (6) Saksan viranomaiset soveltavat sikojen kansallisiin siirtoihin vähintään yhteisön lainsäädännössä säädettyjä lisätakeita vastaavia sääntöjä. (7) Ei ole kuitenkaan tarpeen vaatia kyseisiä lisätakeita niiltä jäsenvaltioilta tai jäsenvaltioiden alueilta, jotka katsotaan Aujeszkyn taudista vapaiksi. (8) Päätökset 93/24/ETY, 93/244/ETY ja 2001/618/EY on muutettava Saksassa sijaitsevien Hessenin, Schleswig-Holsteinin, Saarlandin, Hampurin, Bremenin ja Berliinin osavaltioiden lisäämiseksi Aujeszkyn taudista vapaiden jäsenvaltioiden tai niiden alueiden luetteloon näiden osavaltioiden poistamiseksi alueiden luettelosta, joissa sovelletaan hyväksyttyä taudintorjuntaohjelmaa. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/24/ETY liite I ja päätöksen 2001/618/EY liite I tämän päätöksen liitteellä I. Korvataan päätöksen 93/244/ETY liite I ja päätöksen 2001/618/EY liite II tämän päätöksen liitteellä II. 2 artikla Tätä päätöstä sovelletaan 15 päivästä lokakuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä lokakuuta 2001. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 163, 4.7.2000, s. 35. (3) EYVL L 16, 25.1.1993, s. 18. (4) EYVL L 111, 5.5.1993, s. 21. (5) EYVL L 92, 13.4.2000, s. 24. (6) EYVL L 215, 9.8.2001, s. 48. (7) EYVL L 132, 16.6.1995, s. 19. (8) EYVL L 132, 16.6.1995, s. 21. LIITE I "Aujeszkyn taudista vapaat jäsenvaltiot tai alueet ja joissa rokottaminen on kiellettyä >TAULUKON PAIKKA>" LIITE II "Jäsenvaltiot tai niiden alueet, joissa sovelletaan hyväksyttyjä Aujeszkyn taudin torjuntaohjelmia >TAULUKON PAIKKA>"